
PLEC DE PRESCRIPCIONS TÈCNIQUES DEL CONTRACTE DEL SERVEI DE NETEJA DELS EDIFICIS MUNICIPALS DE L’AJUNTAMENT DE SANT BOI DE LLUÇANÈS (EXP. 2024_5)

Article 1.- Extensió.

La neteja s’estén a la totalitat de les dependències del següents centres:

a) Casa Consistorial, Pg. del Lluçanès 8: (Inclou les Dependències de les oficines municipals, consultori mèdic, l’Esplai, El Cau.). Superfície aproximada 479,46 m2

b) Escola Aurora, c. Sant Roc s/n (Dependències escolars, gimnàs i biblioteca). Superfície aproximada 757 m2.

c) Llar d’Infants El Cargol, c. Sant Roc s/n (Inclou dependències escola bressol i casa dels mestres). Superfície aproximada 170 m2.

d) Sala d’exposicions i museu de fòssils, Pça. de l’Església 2. Superfície aproximada 170 m2.

e) Local social El Centre , c. Manresa núm. 2. Superfície aproximada 320 m2.

Article 2.- Objecte del contracte.

Servei de neteja de les dependències relacionades a l’article 1 en les condicions i forma següents:

a) Oficines municipals, l’Esplai i el Cau: 2 dies a la setmana neteja de terres, paviments, lavabos, papereres i mobiliari.

b) Consultori mèdic, Escola Aurora i Llar d’Infants El Cargol: 5 dies a la setmana neteja de terres, paviments, lavabos, papereres i mobiliari.

c) Sala d’exposicions, museu fòssils i local social El Centre: segons les necessitats del servei i ús d’aquests espais i a demanda de la corporació.
d) Neteja de vidres, portes i punts de llum de totes les dependències referides anteriorment, mínim 2 cops l’any i/o a demanda de la corporació a excepció de les dependències de la lletra b) anterior, que s’haurà de fer cada trimestre.

Període de treball: Totes les setmanes de l’any.
Així mateix el preu d’adjudicació inclou dos serveis extraordinaris l’any, a determinar per l’Ajuntament.

El preu de licitació inclou les despeses de personal i les despeses de tot el material necessari per realitzar la tasca, en especial tot aquell especificat al paràgraf 4 de l’article següent.

Article 3.- Normes sobre Medi Ambient, salubritat i higiene.

1.- Cal que els productes de neteja emprats siguin productes ecològics i biodegradables.

2.- Cal que en el servei de neteja es contempli la recollida selectiva de matèria orgànica, paper-cartró, plàstics, vidres..... 

3.- Cal que en el servei de neteja es contempli el buidat i la higiene dels contenidors situats a l’interior dels lavabos de dones.

4.- Reposició del sabó de mans, paper higiènic i de mà, i ambientador i els elements de suport d’aquest material.

Article 4.- Organització del servei.

L’empresa adjudicatària haurà de presentar un pla concret de la forma, lloc i horari en què desenvoluparà les seves activitats abans que s’iniciïn, als efectes que puguin ser controlades degudament pel contractant, el qual es reserva aquesta facultat sense perjudici de l’obligació que té el contractista de vigilar, per ell mateix o per la persona que designi, la tasca que realitza. Aquest pla podrà ser alterat segons les necessitats i conveniències del contractista, sempre dins del plec de condicions del contracte, avisant a l’Ajuntament de Sant Boi de Lluçanès, en últim extrem, qui haurà d’autoritzar el nou pla proposat.

S’entén que les operacions diàries hauran de fer-se els dies hàbils i s’entendran els dissabtes com a dies no hàbils, excepte en aquells locals o dependències que per la seva funció, la neteja hagi de fer-se en dissabte o festiu.

L’horari de treball el fixarà l’adjudicatari, amb l’autorització prèvia de l’Ajuntament de Sant Boi de Lluçanès, procurant no interferir en les activitats docents, esportives, socials o administratives que es puguin donar, i revisarà la neteja dels espais utilitzats perquè presentin un estat de neteja adequat.

Article 5.- Material i equip. 

Seran a compte de l’adjudicatari totes les eines i material del contracte, així com el vestuari del personal que presti el servei.

L’esmentat vestuari portarà un distintiu de l’empresa. També anirà a càrrec de l’empresa les bosses, sacs i cubells per retirar les escombraries i residus de la neteja.

Article 6. Informació sobre les condicions de subrogació en contractes de treball

Als efectes del que disposa l’article 130 de la Llei 9/2017, de 8 de novembre, de Contractes del Sector Públic, pel qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, es fa constar que les condicions dels contractes laborals dels treballadors actualment adscrits al servei són les que es relacionen tot seguit:

	Antiguitat
	Codi categoria
	Categoria
	Hores/Setmanals 
	% jornada (40h7s)

	01/02/2018
	574
	Neteja
	30

	03/10/2016
	574
	Neteja
	15
	37,5%


Sant Boi de Lluçanès, 22 de febrer de 2024

DOCUMENT APROVAT PER DECRET D’ALCALDIA DEL DIA 22 DE FEBRER DE 2024
CODI DE L’EXPEDIENT: 5  NOM DE L’EXPEDIENT: 2024_5_LICITACIO SERVEI NETEJA DEPENDENCIES MUNICIPALS

